Diari Oficial de la Generalitat Valenciana


Sumari del DOGV 9245, del 29-12-2021 (2021/13520)

Extracte de la Resolució de 27 de desembre de 2021, del conseller d'Hisenda i Model Econòmic, per la qual es convoca la concessió de subvencions de caràcter biennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara Ordre 14/2018, de 27 de desembre, de 2018, de la Conselleria d'Hisenda i Model Econòmic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/13035


Data del document
:   27-12-2021

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de 27 de desembre de 2021, del conseller d'Hisenda i Model Econòmic, per la qual es convoca la concessió de subvencions de caràcter biennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara Ordre 14/2018, de 27 de desembre, de 2018, de la Conselleria d'Hisenda i Model Econòmic. [2021/13787]  
   
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
http://www.pap.minhap.gob.es/bdnstrans/index  
  
Primer. Beneficiàries  
En podran ser beneficiàries les empreses, independentment de la seua forma jurídica, la seu social, establiment o sucursal de producció o de desenvolupament d'activitat de les quals es trobe radicada a la Comunitat Valenciana, que realitzen projectes d'inversió d'alguna de les tipologies previstes les bases reguladores en el territori de la mateixa Comunitat Autònoma, tenint en compte les restriccions per a les ajudes regionals indicades en l'article 28.3 de les bases.  
  
Segon. Objecte  
L'objecte és la convocatòria per a l'exercici pressupostari 2022 de la concessió de subvencions de caràcter bianual en règim de concurrència competitiva, destinades al finançament de determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de 2018, de la Conselleria d'Hisenda i Model Econòmic, publicada el 31.12.2018 (correcció d'errades DOGV núm. 8469, de 22.01.2019), i això en el marc del canvi de model econòmic desenvolupat pel Consell, a través de les bases i elements orientadors per a la seua transformació, aprovats per Acord del Consell de 15 d'abril de 2016.  
Els incentius a la inversió s'instrumentaran a través de tres modalitats:  
I. Promoció de l'establiment, desenvolupament i consolidació del teixit empresarial productiu, especialment industrial, així com la creació i manteniment de l'ocupació.  
II. Afavoriment d'un model econòmic sostenible mediambientalment.  
III. Foment de la recerca i desenvolupament.  
  
Tercer. Bases reguladores  
Ordre 14/2018, de 27 de desembre, de 2018, de la Conselleria d'Hisenda i Model Econòmic, per la qual s'estableixen les bases reguladores per a la concessió de subvencions per a determinats projectes d'inversió empresarial que contribuïsquen a la transformació del model econòmic de la Comunitat Valenciana, publicada el 31.12.2018 (correcció d'errades DOGV núm. 8469, de 22.01.2019)  
http://www.dogv.gva.es/datos/2018/12/31/pdf/2018\_12315.pdf  
http://www.dogv.gva.es/datos/2019/01/22/pdf/2019\_415.pdf  
  
Quart. Quantia  
Aquestes subvencions, distribuïdes en dues anualitats, seran finançades amb càrrec a la línia S5136000 «Incentius a la inversió per a impulsar el canvi de model econòmic de la Comunitat Valenciana», del programa 615.30 «Model econòmic», fons propis no condicionats de la Generalitat, recollida en els annexos de transferències i subvencions del projecte de Llei de pressupostos de la Generalitat per a l'exercici 2022 o el seu equivalent en els exercicis successius, pels imports globals màxims estimats següents:  
2022: 7.000.000 - (set milions d'euros)  
2023: 4.900.000 - (quatre milions nou-cents mil euros)  
En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de la Conselleria d'Hisenda i Model Econòmic per a l'exercici 2022.  
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat. La modificació de la distribució inicialment aprovada requerirà la tramitació del corresponent expedient de reajustament d'anualitats.  
  
Cinqué. Termini de presentació de sol·licituds  
En relació amb el que disposa l'article 12 de les bases reguladores, el termini de presentació de sol·licituds romandrà obert des de l'endemà de la publicació de la convocatòria en el Diari Oficial de la Generalitat Valenciana, fins a les 14.00 hores del 30 de juny de 2022.  
  
  
Sisé. Altres dades  
Es presentarà una sol·licitud per cada modalitat i projecte, i en el model corresponent s'indicarà la modalitat a què corresponga el projecte que es presenta. En el cas que un projecte d'inversió s'emmarque en més d'una modalitat, hauran de presentar-se sol·licituds i documentació diferents.  
La presentació de les sol·licituds serà telemàtica a través de la pàgina web de la Conselleria d'Hisenda i Model Econòmic, per a això es requerirà que l'empresa dispose de signatura electrònica, amb el certificat emés per l'Autoritat de Certificació de la Comunitat Valenciana, amb el DNI electrònic, amb el certificat de la Fàbrica Nacional de Moneda i Timbre, o bé amb qualsevol altre certificat reconegut en la Llista de confiança de prestadors de serveis de certificació establits a Espanya, publicat en la seu electrònica del Ministeri d'Indústria, Energia i Turisme.  
  
València, 27 de desembre de 2021.- El conseller d'Hisenda i Model Econòmic: Vicent Soler i Marco.